series premiere | Variety
series premiere	TV	10.01.13 | 03:05PM PT	Rising NBC Easily Wins Premiere Week in Key Demos Kampeerplekke met privaat ablusiegeriewe | www.kampforum.co.za
Kampeerplekke met privaat ablusiegeriewe
Submitted by Wildehont on Tue, 12/03/2019 - 12:53
Ons kinders is nou 2 en 4 en het nog hulp nodig met was. Hulle is buitelugkinders nes hul pa, so ons het hulle al in 'n coolbox gebad waar dit nie anders kon nie, en mamma pas ook redelik maklik aan.
Ek moet noem dat ons nie 'n karavaan het nie maar 'n Venter Bushbaby met 'n TTT vir my en my klong en 'n 2,5m x 2,5m canvas dome tent vir mamma en sussie. Ons het ook nie 'n porta potty of kampstort nie so ons moet die geriewe wat beskikbaar is gebruik.
Ek gee nie om, om geriewe te deel solank dit goed ingerig is, skoongehou word en nie te ver is om te stap nie. Ons het egter gedurende Maart 2018 op die Westelike terras by Victoriabaai kampeer waar elke kampeerplek privaat ablusie het, en het dit baie geniet.
Ons kan Victoriabaai definitief aanbeveel en ek sal 'n resensie skryf as Anton dit sal byvoeg onder kampplekke. Het maar net gewonder of daar van julle is wat weet van nog oulike plekke met privaat ablusiegeriewe?
Tue, 12/03/2019 - 13:36
Kyleu Boskamp innie bos het privaat badkamers , gaan loer op hulle wep
Ok maar lekker uitsoekerig nê?
Ek neem aan jy wil weet van plekke in die beter deel van onse land---die regte WesKaap. Dan moet die bolanders jou met raad bedien.
Die ander tendens is "familie ablusie" geriewe. Jy en gesin beset 'n lokaal met alles en julle sluit die deur vir die tyd wat julle daarbinne is. Ek dink egter dat dit nie is waaragter jy is nie.
Woonwaparke se webblaaie toon meestal sulke eie badkamers aan.
Jou ander opsie is natuurlik om woonwa aan te skaf wat sy eie badkamer het, dan is jy altyd geholpe. Behalwe vir die netelige kwessie, waar gaan jy met jou stortwater heen in 'n tipiese woonwapark.
Bygevoeg- Victoria Bay…
Bygevoeg- Victoria Bay Karavaan Park
Wildehont, ek stem saam. 'n…
Wildehont, ek stem saam. 'n Privaat ablusie is absoluut die beste om te hê. Dit is lekker dat jy net jou goedjies daar kan los en ook om te weet net jy gebruik die geriewe vir die duur van jou verblyf. Ons het twee kampe waar ons altyd by die privaat ablusies staan: Willows in Port Elizabeth en Dibiki in Hartenbos. Willows se skottelgoedopwas gedeelte is so lekker, dit is soos 'n klein kombuisie, jy kan tot kos kook daar. O ja, nog een waar ons al drie keer gekamp het met privaat ablusies, is Green Fountains in Port Alfred.
Tue, 12/03/2019 - 15:31
Tannie poppie is baie meer…
Tannie poppie is baie meer geneig om te kamp as daar private ablusies is.
So, ek sal altyd daarvoor gaan as ek kan.
In reply to Wildehond by Sleep nou
Kyleu lyk baie lekker, net…
Kyleu lyk baie lekker, net jammer dis so ver!
Hier bo in die Noorde is…
Hier bo in die Noorde is daar heelwat plekke, maar dit is vêr.
Miskien moet ons dan hierdie draad gebruik soos die Kaart (oord uitleg) draad.
Almega in die Dinokeng area
Bosfontein met gesins badkamers buite Bela-Bela (Warembad)
Tue, 12/03/2019 - 19:12
Galago in Bela-Bela
Tue, 12/03/2019 - 19:32
Forever GariepRed Sands…
Almal baie bakgat plekke, veral Red Sands. Sien uit daarna om Almega (26, 27 & 28 Apr) te probeer.
O ja - Kgalagadi Lodge. Nie self daar gekamp nie - in selfsorg-eenhede gebly. Maar gaan kyk na hul kampeerplekke. Uitstekend!!
Gariep het ook 'n paar.
Tue, 12/03/2019 - 20:15
Ja, ek het vergeet van…
Ja, ek het vergeet van Gariep. Ons het al 'n paar keer by hul privaat ablusies ook gestaan. Ek verkies dit by verre bo hul algemene ablusie, wat hopeloos te vêr van hul staanplekke af is.
Tue, 12/03/2019 - 22:23
In reply to Bygevoeg- Victoria Bay… by Voortrekker
Dankie Anton. My resensie is gelewer.
Dankie vir almal se voorstelle
Soveel plekke - so min naweke!
Ek weet Slanghoek oord het ook privaat geriewe maar was nog nie self daar nie en het gehoor dit kan lol om plek te kry. http://www.slanghoekreso…
Wed, 13/03/2019 - 06:32
Strandfontein het ook op die…
Strandfontein het ook op die voorste staanplekke wat op die see uitkyk. Dit was lekker.
Dankie oubaas se honte
Wed, 13/03/2019 - 06:44
Leentjiesklip by Langebaan.
Wed, 13/03/2019 - 13:15
Strandfontein het ook op die voorste staanplekke wat op die see uitkyk
Ek het al jou resensie oor Strandfontein gelees en dit het baie lekker gelyk
Coolbox en mamma
Ek lees nou eers jou aanvanklike inskrywing aandagtig, nou wonder ek;
probeer jy sê dat jou vrou ook maklik aanpas, of inpas, by/in 'n coolbox?
Wed, 13/03/2019 - 16:18
In reply to Coolbox en mamma by wessels
dat jou vrou ook maklik…
dat jou vrou ook maklik aanpas, of inpas, by/in 'n coolbox
nie meer nie. Coolbox het seker gekrimp van al die koue water oor die jare...